SAPPE งบฯ Q2/60 ฟื้นตัวเกินคาด-เล็งอัพประมาณการกำไรปีนี้
SAPPE งบฯ Q2/60 ฟื้นตัวเกินคาด-เล็งอัพประมาณการกำไรปีนี้
21 ส.ค. 2560

บล.ฟิลลิป ระบุในบทวิเคราะห์ (21 ส.ค.) บริษัท เซ็ปเป้ จำกัด (มหาชน) หรือ SAPPE ประกาศกำไรไตรมาส 2/60 อยู่ที่ 163 ลบ. เติบโต 7.6% เทียบช่วงเดียวกันของปีก่อน และฟื้นตัวได้ดีจากไตรมาสก่อน 234.9% เทียบไตรมาสก่อนหน้า ดีกว่าคาด ซึ่งเป็นผลมาจากสัดส่วน SG&amp;Aที่ลดลงมากหลังตัดภาระค่าใช้จ่ายจากอินโดนีเซียออกไป (PT.Sappe)
โดยยอดขาย +2.4% เทียบช่วงเดียวกันของปีก่อน และ +70.1 เทียบไตรมาสก่อนหน้า ส่วนใหญ่มาจากยอดขายต่างประเทศเติบโตได้ดีในประเทศอินโดนีเซีย และกลุ่มประเทศตะวันออกกลาง สำหรับอัตรากำไรขั้นต้น ไตรมาส 2/60 อยู่ที่ 39.3% ลดลงเทียบ 46.4%ในไตรมาส 2/59
เนื่องจากบริษัทมียอดขายต่อหน่วยลดลง (ASP)แต่ดีขึ้นเทียบ 36.3%ในไตรมาส1/60 จากสัดส่วนยอดขายต่างประเทศที่เพิ่มขึ้น ซึ่งมี Marginค่อนข้างดี
ปรับเพิ่มคำแนะนำเป็น “ซื้อเก็งกำไร”:ทางฝ่ายมีแนวโน้มปรับประมาณการกำไรปี 60 ขึ้นเล็กน้อยจากผลดำเนินงานที่ออกมาดีกว่าคาด เบื้องต้นปรับเพิ่มคำแนะนำเป็น “ซื้อเก็งกำไร”ราคาพื้นฐานปี 60 อยู่ระหว่างปรับ (ราคาเดิม 25.50 บาท)